****![https://ci3.googleusercontent.com/mail-sig/AIorK4xujG3kX8NyJfO6-QjitVnw0rikOM7ox7mWpk9_t80q8v1AIfkkszSFISAY_V9256-ktG6n3Bk](data:None;base64...)

 **Evanjelická cirkev a.v. na Slovensku**

 **Palisády 46, Bratislava**

**–––––––––––––––––––––––––––––––––––––––––––––––––––––––––––––––––––––––––**

„V Tvojich ustanoveniach sa kochám, na Tvoje slovo nezabúdam..“ Ž 119,16

 ***BIBLICKÁ OLYMPIÁDA***

**Z EVANJELICKÉHO A. V. NÁBOŽENSTVA**

**A  NÁBOŽENSKEJ  VÝCHOVY PRE ŠKOLSKÝ ROK 2024/2025**

**V SLOVENSKEJ REPUBLIKE**

**PREDMETOVÁ  SÚŤAŽ**

**Evanjelická cirkev augsburského vyznania na Slovensku** vyhlasuje v školskom roku

2024/2025 Biblickú olympiádu / ďalej BO /.

BO sa uskutoční v zmysle Organizačného poriadku Biblickej olympiády z evanjelického a. v. náboženstva a náboženskej výchovy registrovaného na MŠVVŠ SR pod číslom 2017/13501:2-10H0.

BO riadi tajomníčka EMC na GBÚ ECAV v spolupráci s koordinátormi BO v seniorátoch a cirkevných školách.

**Cieľom súťaže** je podnietiť žiakov k štúdiu Biblie a na základe poznania biblických textov pochopiť odkazy Božieho slova pre náš každodenný život.

**Predmet súťaže:**Vybrané knihy Biblie – individuálne štúdium a konzultácia s učiteľom náboženskej výchovy

 **Témy na biblickú olympiádu:**

*Stará zmluva*-    Saul, Dávid, Šalamún

*Nová zmluva* -    Divy Pána Ježiša

**ORGANIZÁCIA a PODMIENKY SÚŤAŽE**

**predseda celoslovenskej odbornej komisie / PCOK/**

- Mgr. Katarína Hudáková

**predseda koordinačnej rady**

- Ing. Eva Trepáčová – tajomníčka Edukačno-misijného centra tajomnicka-emc@ecav.sk

**členovia koordinačnej rady**

- seniorátni koordinátori

- školskí koordinátori

**Termín jednotlivých stupňov súťaže**

      1. kolo – seniorátne/školské:       **20.marca 2025**

online cez EduPage

      2. kolo - celoslovenské:               **3. apríla 2025**

prezenčne cez EduPage na škole

**Evanjelické lýceum Bratislava**

Vranovská cesta 2, 851 02 Bratislava

Riaditeľka: Mgr. Mária Radúchová

Koordinátorka: Mgr. Ľuboslava Žitňanová

02/63838488 evlyceum@evlyceum.sk

**Súťažiaci sa delia do dvoch skupín podľa typu škôl**

1. štátne a súkromne školy
2. cirkevné školy

**Kategórie účastníkov BO**

1. kategória:         3. – 4. ročník ZŠ

2. kategória:         5. – 6. ročník ZŠ, príma

3. kategória:         7. – 9. ročník ZŠ, sekunda – kvarta

4. kategória:         celá stredná škola a ostatné vyššie ročníky osemročného gymnázia

Do 1. kola súťaže sa prihlasujú záujemcovia v školách prostredníctvom programu EduPage

 / štátna, súkromná a cirkevná / na území Slovenskej republiky.

Seniorálne/školské – 1.kolo súťaže bude prebiehať 20. marca 2025 online, v programe EduPage. Seniorátni koordinátori upresnia miesto konania.

Vypracovanie testu:

• Testy budú prístupné 20.3.2025 v čase od 8:30 do 11:00.

• O 11:00 skončí možnosť odovzdať test.

• Po spustení testu má každý súťažiaci k dispozícii časovú dotáciu podľa kategórie, v ktorej súťaží.

• Čas na vypracovanie testu sa počíta od spustenia testu.

 **1. kategória S1, C1** - čas na písanie testu je **75 minút**

 **2. kategória S2, C2** - čas na písanie testu je **60 minút**

 **3. kategória S3, C3** - čas na písanie testu je **60 minút**

 **4. kategória S4, C4** - čas na písanie testu je **60 minút**

• V prípade rovnosti bodov bude rozhodujúci čas vypracovania testu!

Ďalšie pokyny nájdete vo všeobecných pokynoch ako aj priamo v EduPage.

Do 2. kola postupujú úspešní riešitelia (viac ako 60%) z 1. kola, ktorí obsadili prvé miesto za seniorát a prvé miesto za cirkevnú školu. Písomnú prihlášku odošlú jednotliví koordinátori cez EduPage a zároveň na email tajomnicka-emc@ecav.sk .

**Zoznam postupujúcich  do 2. kola zverejní Edukačno-misijne centrum  ECAV v Bratislave na stránke www.ecav.sk do 25. marca 2025:**

**Všeobecne záväzné pokyny**

* témy k BO vyberie predseda a členovia odbornej poroty,
* testy pre obe kolá súťaže a manuál k hodnoteniu testov z BO vo forme bodovania pripraví odborná  porota,
* súťaž prebieha v štyroch kategóriách v programe EduPage,
* seniorálni koordinátori a koordinátori na evanjelických cirkevných školách zodpovedajú za doručenie učebných, ale aj ostatných materiálov a informácií cirkevným zborom a učiteľom náboženstva
* v prípade, že odborná komisia v danej kategórii a type škôl zodpovedne zváži dosiahnuté výsledky účastníkov súťaže, nemusí byť v celoslovenskom kole udelené 1., 2. ani 3. miesto

**Organizátori si vyhradzujú právo na zmenu termínu miesta a spôsobu konania súťaže**

**Témy na biblickú olympiádu**

* jednotlivé kategórie majú zverejnené témy na <https://www.ecav.sk/aktuality/spravodajstvo/skolstvo/biblicka-olympiada-2024-25>
* učebné texty pre 1. a 2. kategóriu zo Svetla<https://www.ecav.sk/nabozenstvo>
* učebné texty pre 3. a 4. kategóriu sú v Biblii (náš evanjelický preklad)

**Organizačné pokyny ku konaniu seniorátneho kola BO v EduPage**

* Pri registrácii je vygenerovaný kód, ktorý musí súťažiaci na začiatku samotnej súťaže zadať do políčka „Kód súťažiaceho“ na [sutaze.edupage.org](https://sutaze.edupage.org/) a následne kliknúť tlačidlo „Štart.“ Odporúčame pri prihlasovaní žiakov skopírovať si kódy súťažiacich a odložiť, keby ich deti pri prihlasovaní nemali v danú chvíľu k dispozícii.
* Žiaci si môžu spustiť súťažný test aj priamo cez EduPage.
* Pre zapojenie sa do súťaže je potrebné mať k dispozícii elektronické zariadenie so stabilným pripojením na internet.

**Vypracovanie testu**
**Testy sú prístupné 20.3.2025 v čase od 8:30 do 11:00.**

* O 11:00 skončí možnosť odovzdať test.
* Po spustení testu má každý súťažiaci k dispozícii časovú dotáciu podľa kategórie, v ktorej súťaží.
* Čas na vypracovanie testu sa počíta od spustenia testu.

  **1. kategória S1, C1** - čas na písanie testu je **75 minút**

**2. kategória S2, C2** - čas na písanie testu je **60 minút**

**3. kategória S3, C3** - čas na písanie testu je **60 minút**

**4. kategória S4, C4** - čas na písanie testu je **60 minút**

* V tejto súťaži sa zúčastňujú veriaci mladí ľudia. Veríme, že čestnosť bude prvoradá a nebudú používať počítač, telefón a to čo majú s prístupom na internet, na vyhľadávanie informácií k testovým otázkam.
* Výsledky zapisuje každý súťažiaci sám za seba kliknutím.
* Po zodpovedaní všetkých otázok, stlačí súťažiaci červené tlačidlo **„Odovzdať“**.

**Neštandardné situácie, ktoré môžu nastať**

* Ak sa vám náhodou počas súťaženia vypne počítač alebo sa vybije tablet, môžete test spustiť cez [sutaze.edupage.org](https://sutaze.edupage.org/) zadaním vášho kódu. Ak znova spustíte test na rovnakom počítači, systém vám ponúkne návrat k vašim odpovediam. Ak spustíte test na inom počítači, systém vám ponúkne obnovenie odpovedí, tieto však môžu byť trochu staršie, minútu alebo dve pred vypnutím vášho počítača (zariadenia). Čas sa však počíta od prvého prihlásenia.
* Ak náhodou uplynie stanovený čas na vypracovanie testu – a zabudli ste stlačiť tlačidlo „Odovzdať“, systém odošle vaše aktuálne zadané odpovede automaticky. Je však lepšie použiť tlačidlo „Odovzdať“.

**Prajeme všetkým súťažiacim veľa úspechov!**